Music That You Can Dance To

Music That You Can Dance To er det fjortande studioalbumet av det amerikanske popbandet Sparks. Det kom opphavleg ut i september 1986 på selskapet MCA i USA og Consolidated Allied i Storbritannia, to år etter det førre albumet deira, Pulling Rabbits Out of a Hat.

Bakgrunn
Music That You Can Dance To kom ut i 1986 og var det mest dansemusikkinspirerte albumet deira sidan No. 1 in Heaven i 1979. Den generelle stilen på albumet var dominert av synthesizer og sekvensarar som albumet frå 1979, men det skild seg ved å bruke tungt forvrengd bassgitar av Leslie Bohem, og la vekt på disharmoniske lydeffektar. «Music That You Can Dance To», «Fingertips» og «The Scene» representerte somme av dei mest Hi-NRG-aktige songane til Sparks. «Shopping Mall of Love», «Let's Get Funky» og (på den originale amerikanske utgåva) «Change» presenterer ei side av bandet som høyrest disharmonisk og eksperimentell ut. «Rosebud» og nyinnspelinga av singelen deira frå 1982, «Modesty Plays», ikkje er ulik synth-pop-stilen bandet spelte på dei tidlegare albuma. «Armies of the Night» var blitt spelt inn for Fright Night (1985), og denne versjonen som kom ut på den europeiske utgåva av Music That You Can Dance To var ei nyinnspeling.

Innspelinga av albumet var siste gongen Mael-brørne samarbeidde med besetninga som bestod av gitaristen Bob Haag, bassisten Leslie Bohem og trommeslagaren David Kendrick. Denne besetninga hadde spelt i lag sidan Whomp That Sucker i 1981. Det neste albumet til Sparks vart spelt inn som ein duo med gjestemusikarar. David Kendrick vart med i Devo og spelte i 1988 på albumet deira Total Devo.

Utgjeving
Music That You Can Dance To gjorde det ikkje noko betre på albumlistene enn det førre albumet deira, Pulling Rabbits Out of a Hat. Det kom ut på ulike selskap i ulike område: Consolidated Allied Records i Storbritannia, Curb Records i Tyskland og MCA Records i USA. I USA og Tyskland vart songen«Armies of the Night» byta ut med singelen «Change» frå 1985.

«Music That You Can Dance To», «Rosebud» og «Fingertips» vart gjevne ut på singlar for å marknadsføre albumet. Kvar av desse vart òg gjevne ut som forlenga remiksar. Dei britiske amerikanske remiksane av «Music That You Can Dance To» var ulike. «Fingertips» vart gjeven ut som ein club-promo i USA med B-sida «The Scene». Dei club-orienterte singlane gjekk ikkje inn på nokre av salslistene, men gjekk inn på Billboard Hot Dance Music/Club Play-lista. «Music That You Can Dance To» nådde sjetteplassen på denne lista og den doble A-sida «Fingertips»/«The Scene» nådde 38. plassen.

«Change» kom ut i Storbritannia på London Records i 1985 og nådde då 85. plassen på UK Singles Chart. Denne singelen vart marknadsført med ei framføring på TV-showet Wogan. Ingen av dei andre singlane vart populære i Storbritannia.

Nyutgjeving 
I 1990 gav Curb Records ut Music That You Can Dance To under tittelen The Best of Sparks: Music That You Can Dance To. Denne utgåva hadde eit anna plateomslag og samsvarte med innhaldet på den amerikanske utgåva. Repertoire Records gav ut albumet på ny i 2011 med «Armies of the Night» som spor fire i staden for «Change».

Innhald

Medverkande
Sparks
Russell Mael – vokal
Ron Mael – all synthesizer (Fairlight CMI; Roland Jupiter-8; Yamaha DX7), vokal på «Shopping Mall of Love»
Bob Haag – Endodyne-gitar; Roland synthesizer; korvokal
Leslie Bohem – bassgitar; korvokal
David Kendrick – trommer

Andre medverkande
John Thomas – ekstra klaverinstrument
Robert Mache – gitar på «Fingertips»

Produksjon
Ron Mael – plateprodusent
Russell Mael – produsent
Greg Penny – produsent på «Modesty Plays (New Version)»

Kjelder

Denne artikkelen bygger på «Music That You Can Dance To» frå ,  den 28. april 2022. 
 oppgav desse kjeldene:

Bakgrunnsstoff

Sparks-album
Musikkalbum frå 1986
Curb Records-album
MCA Records-album
Disques Vogue-album
Repertoire Records-album